คาดสินเชื่อลดแน่ บริโภคดีกว่าธุรกิจ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — ธปท.คาดสินเชื่อปีนี้โตชะลอลงจากปีก่อนที่โตสูงกว่า 10%
นายเกริก วณิกกุล รองผู้ว่าการด้านเสถียรภาพสถาบันการเงิน ธนาคารแห่งประเทศไทย (ธปท.) เปิดเผยว่า ในรอบปี 2553 สินเชื่อของระบบสถาบันการเงินไทยน่าจะขยายตัวได้ไม่น้อยกว่า 10% ซึ่งน่าจะสูงกว่าเป้าหมายที่ตั้งไว้เดิม ถือเป็นการขยายตัวที่สอดคล้องกับผลประกอบการของธนาคารพาณิชย์ที่มีกำไรในอัตราสูง เนื่องจากสินเชื่อขยายตัวได้ดีทั้งสินเชื่อภาคครัวเรือนและสินเชื่อภาคธุรกิจ ซึ่งเริ่มกลับมาเติบโตเป็นบวกได้
ทั้งนี้ สินเชื่อธนาคารพาณิชย์ทั้งระบบช่วง 11 เดือนแรกของปี 2553 ขยายตัวเพิ่มขึ้น 89% แบ่งเป็นสินเชื่อที่ปล่อยให้กับครัวเรือน ซึ่งส่วนใหญ่เป็นสินเชื่อเพื่อนำการใช้จ่าย ขยายตัวเพิ่มขึ้น 1112% ขณะที่สินเชื่อที่ปล่อยให้กับภาคธุรกิจขยายตัวเพิ่มขึ้น 2.1% โดยสินเชื่อทั้งระบบเริ่มเร่งตัวขึ้นในช่วงเดือน มิ.ย. 
สำหรับยอดสินเชื่อคงค้างของระบบธนาคารพาณิชย์สิ้นสุดเดือน พ.ย.ที่ผ่านมาอยู่ที่ 9.74 ล้านล้านบาท ขยายตัวเพิ่มขึ้นจากระยะเดียวกันของปีก่อน 12.2% แบ่งเป็นสินเชื่อส่วนบุคคลและภาคครัวเรือนขยายตัวเพิ่มขึ้น 8.8% และสินเชื่อภาคธุรกิจขยายตัว 3.5% 
นายเมธี สุภาพงษ์ ผู้อำนวยการอาวุโส ฝ่ายเศรษฐกิจในประเทศ ธปท. กล่าวว่า ตลาดการเงิน และระบบธนาคารขณะนี้ปรับตัวรับการปรับขึ้นดอกเบี้ยนโยบายได้อย่างต่อเนื่อง เห็นได้จากธนาคารพาณิชย์ขนาดใหญ่มีการปรับขึ้นดอกเบี้ยเงินกู้และเงินฝาก แต่สินเชื่อยังมีแนวโน้มขยายตัวได้ดีต่อไปตามการขยายตัวของเศรษฐกิจปีนี้ ส่วนการไหลเข้าของเงินทุนต่างชาติปีนี้ยังไม่ได้สร้างปัญหาหรือก่อความผิดปกติให้ตลาดการเงินไทย
“เศรษฐกิจปีนี้น่าจะโตชะลอลง แต่ภาพรวมยังดีต่อเนื่อง น่าจะยังมีแรงส่งช่วยให้เศรษฐกิจขยายตัวได้ดี โดยการใช้จ่ายของภาคเอกชนจะเป็นตัวนำการขยายตัวของเศรษฐกิจเช่นเดียวกับส่งออก” นายเมธี กล่าว